काबुल में विस्फोट से चार मरे, 29 घायल  
प्रत्यक्षदर्शियों ने मोटरसाइकिल के कलपुर्जे और मानव अंगों को विस्फोट के बाद बिखरते देखा। ये मानव अंग अवशेष आत्मघाती हमलावर के थे।
काबुल में संसद भवन के समीप एक इलाके में एक आत्मघाती मोटरसाइकिल विस्फोट होने से कम से कम चार व्यक्ति मारे गए और 29 घायल हो गए। राष्ट्रीय सुरक्षा निदेशालय के अधिकारियों और प्रत्यक्षदर्शियों ने बताया कि आत्मघाती हमलावर ने विस्फोटक से लदा अपना वाहन उस मिनी बस के समीप विस्फोट से उड़ा दिया जिसमें अफगानिस्तान की खुफिया एजेंसी के कर्मचारी जा रहे थे। गृह मंत्रालय के प्रवक्ता जेमारइ बाशरी ने बताया, पुलिस ने लोगों को अस्पताल पहुंचा। हताहतों की संख्या चार है।   स्वास्थ्य मंत्रालय के प्रवक्ता गुलाम साखी नरोगली ने बताया कि समीपवर्ती अस्पताल में 29 घायलों को भी भर्ती कराया गया है। उसने बताया, एक घायल की हालत गंभीर है। बाशरे ने यह नहीं बताया कि क्या बम विस्फोट एनडीएस के वाहन को लक्ष्य बना कर किया गया, लेकिन मौके पर मौजूद एनडीएस के एक अधिकारी ने बताया कि खुफिया एजेंसी के कर्मचारी मिनी बस से जा रहे थे, उसी समय विस्फोट हुआ। प्रत्यक्षदर्शियों ने मोटरसाइकिल के कलपुर्जे और मानव अंगों को विस्फोट के बाद बिखरते देखा। संभवत: ये मानव अंग अवशेष आत्मघाती हमलावर के थे।